钦定古今图书集成/明伦汇编/氏族典/第287卷 > 黄中色
## 钦定古今图书集成/明伦汇编/氏族典/第287卷 > 黄中色

按《滕县志》：“中色字元采，号守元，世为滕人。万历己卯
举亚魁，癸未成进士，授河南怀庆府河南县知县，声
名籍甚。时巡方使者温淳疏为首荐，述职之岁，部考
清官，天下第一，转春曹，旋改天曹，历三司，掌文选，铨
政为之一清。祖制卜相咸出自馆翰，泾阳李世达为
都宪长，才望赫然，神庙有枚卜之旨，选司破格推之”，
至再三不止。遂触圣怒，以为变乱旧制。一时选司空
署斥贬，中色被谪陜西兴安州州倅。无何抱病旋里。